Elvestad skrev de fleste historiene frem til nr 28, unntatt nr 22. Der skrev hans venn og svirebror Herman Wildenwey første del av en Gribb-historie som fikk tittelen «Damen med de tusen Navne» og ble fullført av Elvestad. Wildenwey forteller i sine memoarer at Elvestad oppfordret ham til å skrive en historie i hans navn, så de to vennene fikk mer tid til forfriskninger etterpå.